కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఐపీఎల్ ఫైనల్లో ఈరోజు ‘హెలికాప్టర్స్’ పోటీ..!
వాంఖడే వేదికగా ఇటీవల జరిగిన లీగ్ మ్యాచ్‌లో ధోనీ ముందే హెలికాప్టర్ సిక్స్ కొట్టిన హార్దిక్ పాండ్య.. అనంతరం డ్రెస్సింగ్ రూమ్‌కి వెళ్లి మరీ ‘ధోనీ భాయ్ నా హెలికాప్టర్ షాట్ ఎలా ఉంది’ అని అడగ్గా.. ‘చాలా బాగుంది’ అని అతను సమాధానమిచ్చినట్లు తెలిపాడు.
Samayam Telugu | Updated:
May 12, 2019, 04:26PM IST
ఐపీఎల్ ఫైనల్లో ఈరోజు ‘హెలికాప్టర్స్’ పోటీ..!
హైలైట్స్
ఉప్పల్ వేదికగా ఈరోజు రాత్రి ముంబయి, చెన్నై మధ్య ఫైనల్
సీజన్ ఆరంభం నుంచి ప్రతి మ్యాచ్‌లోనూ హెలికాప్టర్ షాట్ ఆడుతున్న హార్దిక్
ఈరోజు ధోనీ ముందు మరోసారి హెలికాప్టర్ షాట్ ఆడే అవకాశం
ఫైనల్లో ఏ జట్టు గెలిచినా.. అరుదైన ఘనత
ఐపీఎల్ 2019 సీజన్‌లో భాగంగా ఉప్పల్‌లో ఈరోజు రాత్రి జరగబోతున్న ఫైనల్ మ్యాచ్‌లో మహేంద్రసింగ్ ధోనీ, హార్దిక్ పాండ్య.. హెలికాప్టర్ షాట్లతో పోటీపడబోతున్నారు. సీజన్ ఆరంభం నుంచి ధోనీతో పోటాపోటీగా హెలికాప్టర్ షాట్స్ ఆడుతున్న హార్దిక్ పాండ్య.. ఈరోజు మరోసారి తన గురువు ముందు బ్యాటింగ్ స్టామినాని ప్రదర్శించనున్నాడు. ఇప్పటికే మూడేసి సార్లు టైటిల్ గెలిచిన ముంబయి ఇండియన్స్, చెన్నై సూపర్ కింగ్స్ జట్లు.. ఈరోజు ఫైనల్లో గెలిచి నాలుగో టైటిల్ గెలిచిన తొలి జట్టుగా రికార్డుల్లో నిలవాలని ఉవ్విళ్లూరుతున్నాయి.
తాజా సీజన్‌లో 14 మ్యాచ్‌లాడిన ధోనీ 137.54 స్ట్రైక్‌రేట్‌తో 414 పరుగులు చేశాడు. ఇందులో మూడు అర్ధశతకాలు ఉండగా.. 22 ఫోర్లు, 23 సిక్సర్లు ఉన్నాయి. మరోవైపు 15 మ్యాచ్‌లాడిన హార్దిక్ పాండ్య.. 193.00 స్ట్రైక్‌రేట్‌తో 386 పరుగులు చేశాడు. ఇందులో ఒక అర్ధశతకమే ఉన్నా.. 27 ఫోర్లు, 28 సిక్సర్లు ఉండటం కొసమెరుపు.
వాంఖడే వేదికగా ఇటీవల జరిగిన లీగ్ మ్యాచ్‌లో ధోనీ ముందే హెలికాప్టర్ సిక్స్ కొట్టిన హార్దిక్ పాండ్య.. అనంతరం డ్రెస్సింగ్ రూమ్‌కి వెళ్లి మరీ ‘ధోనీ భాయ్ నా హెలికాప్టర్ షాట్ ఎలా ఉంది’ అని అడగ్గా.. ‘చాలా బాగుంది’ అని అతను సమాధానమిచ్చినట్లు తెలిపాడు. ఈరోజు ఫైనల్లోనూ ఈ ఇద్దరు క్రికెటర్లు హెలికాప్టర్ షాట్లతో అభిమానుల్ని అలరించే అవకాశం ఉంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.